Diari Oficial de la Generalitat Valenciana


Sumari del DOGV 201, del 08-11-1984 (1984/803555)

CIRCULAR de 10 d'octubre de 1984, de la Intervenció General de la Generalitat Valenciana, per la qual es dicten normes sobre comptabilitat dels tributs cedits i comptes a retre pels Serveis Territorials de la Conselleria d'Economia i Hisenda.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   201

Data del DOGV
:   08-11-1984

Secció del DOGV
:   ALTRES DISPOSICIONS

Número del document
:   1984/803555


Data del document
:   10-10-1984

Organisme emissor
:   Conselleria d'Economia i Hisenda

Tipus de document
:   Anunci

Anàlisi jurídica

Circular de 10 d'octubre de 1984, de la Intervenció General de la Generalitat Valenciana, per la qual es dicten normes sobre comptabilitat dels tributs cedits i comptes a retre pels Serveis Territorials de la Conselleria d'Economia i Hisenda.  
Promulgades les Lleis 30 i 37 de 1983, de 30 de desembre, reguladores de la cessió de tributs de l'Estat a les Comunitats Autònomes i a la Comunitat Autònoma Valenciana, respectivament, dictats el RD 962/84, d 1 l d'abril sobre fixació de la data d'entrada en vigor de la cessió de tributs, en els termes previstos en la Llei 30/1983, i el RD 1754/84, de 18 de juliol, sobre transferència dels Serveis en relació amb els tributs cedits d'acord amb els articles 62 i 65 de la Llei de la Generalitat Valenciana 4/1984, de 13 de juny, cal dictar les instruccions següents sobre comptabilitat pública dels tributs cedits i rendició de comptes pels Serveis Territorials de la Conselleria d'Economia i Hisenda:   
1. Compte de Rendes Públiques  
Pels actes del procés de gestió dels drets liquidats corresponent als tributs cedits per l'Estat, previstos en el Pressupost d'ingressos de la Generalitat Valenciana, tant durant el transcurs de l'exercici corrent, com pel procés de recaptació dels "Residus de Pressupostos Tancats", així com pel procés de gestió dels altres drets inclosos en el Pressupost d Ingressos de la Generalitat, la competència del qual siga atribuïda als Serveis Territorials esmentats, hom rendirà el Compte de Rendes Públiques.   
Tindrà dues parts:   
1.ª De gestió del pressupost d'ingressos, compresos en l'agrupació de l'exercici corrent.   
2.ª De drets de la Tresoreria de la Generalitat, integrats en l'agrupació de "residas de pressupostos tancats".   
L'estructura per columnes per a cada agrupació serà la que es desplega tot seguit.   
Exercici corrent:   
Drets contrets.-Reflectirà la contractació de drets que es realitze durant l'any natural amb aplicació a l'exercici pressupostari vigent.   
Drets anul·lats. -Inclourà les anul·lacions o baixes acordades per les oficines gestores dels tributs i òrgans jurisdiccionals competents, sempre que corresponguen a liquidacions contretes en el mateix exercici i es troben pendents de cobrament.   
També s'inclouran en aquesta columna les anul·lacions de drets que , implícitament, suposa tota devolució d'ingressos, tret que aquesta tinga origen en ingressos excessius duplicats. Aquesta anul·lació es realitzarà en el moment de fer-se efectiva la devolució, sense consideració a l'exercici en què es produïren el contret i l'ingrés que, respectivament, s anul·la i torna.   
Recaptat i Devolucions.-No necessita aclariment atès el seu significat evident.   
Dates per a insolvència i altres causes.-Es consignaran les baixes que es produesquen en el procés de recaptació per insolvències, prescripcions, abasts o per referència a altres insolvències. Es diferencien, per tant, de les anul·lacions del procés de liquidació, perquè aquestes baixes no suposen ni qüestionen la improcedència de les liquidacions.   
Residus de Pressupostos Tancats:   
Rectificacions.-S'utilitzarà aquesta columna per recollir-hi rectificacions que convinga de practicar, tant de positives com de negatives, d'errades comeses en anys anteriors que hagen afectat els saldos "pendents de cobrament en començar l'any".   
Les altres columnes tenen el mateix contingut i funcionament ressenyat anteriorment.   
2. Compte de Tresoreria  
La primera part del compte comprén la totalitat dels ingressos i pagaments realitzats, classificats de la forma següent:   
A) Ingressos.   
a) Operacions pressupostàries:   
-Exercici corrent. Amb detall per capítol.   
b) Operacions independents del pressupost:   
-Residus de pressupostos tancats.   
c) Operacions extrapressupostàries:   
-Operacions de la Tresoreria de la Generalitat. Amb detall per "Deutors", "Creditors", "Girs i remeses" i "Valors".   
B) Pagaments.   
a) Devolució d'Ingressos Pressupostos. Exercici corrent.   
-Amb detall per capítols.   
b) Operacions de la Tresoreria de la Generalitat. Amb detall per "Deutors", "Creditors", "Girs i remeses" i "Valors".   
Dels conceptes de les agrupacions d'Operacions de la Tresoreria, volem palesar, per la seua singularitat, els següents:   
Deutors.   
-Avenç cartons Bingo. La "Fábrica Nacional de Moneda y Timbre" facturarà en acabar cada mes l'import dels cartons subministrats. En aquest concepte s'imputaran els pagaments a la Fàbrica i els reembossaments que es produesquen en ser ingressat pels interessats el valor dels cartons subministrats.   
S'establiran els controls necessaris per tal de periodificar degudament els ingressos de les Sales i els corresponents pagaments a la Fàbrica. Els majors pagaments podrien ser deguts a errades de facturació, que es depurarien amb la Fàbrica o a cartons inutilitzats que, degudament justificats, donarien lloc que s'imputés el corresponent concepte del Pressupost de despeses de la Generalitat, un pagament que produiria un ingrés per saldar el concepte.   
-Tributs de l'Estat.   
Segons que estableixen els articles 1 i 12-1 de la Llei 30/1983, de 28 de desembre, la Generalitat Valenciana assumeix la gestió de l'Impost d'Actes Jurídics Documentats, però no el rendiment, que segueix corresponent a l'Estat. Per tant, tots els tributs que es produesquen per l'import esmentat s'aplicaran al concepte de Tributs de l'Estat de l'agrupació de Creditors d'Operacions del Tresor en concepte de Préstecs i dipòsits rebuts. Les devolucions que es puguen produir seran objecte de facturació independent i l'import s'imputarà al mateix concepte de l'Agrupació de Creditors com a Préstecs i dipòsits retornats.   
En els cinc dies primers de cada mes, s'abonarà a l'Estat la recaptació liquida produïda en l'anterior, mitjançant transferència al compte del Tresor Públic en la sucursal del Banc d'Espanya de cada localitat.   
Com a antecedent de la transferència es comunicarà a la Delegació d'Hisenda l'import d'aquesta i com a detall els ingressos procedents de declaracions i liquidacions de contret previ de is Serveis Territorials i els procedents de les Oficines de Districte Hipotecari, amb expressió d'aquestes.   
-Pagament per obligacions pressupostàries. En els supòsits que la Tresoreria General estimés efectuar el pagament a través d'aquests Serveis Territorials, pels càrrecs que s'efectuassen per aquell Centre directiu, de documents comptables de pagament, per l'import líquid total es produiria un ingrés com a préstec i dipòsits rebuts en qualitat de valors, en aquest concepte.   
Pels pagaments efectuats i imports líquids es produiria en préstecs i dipòsits retornats, columna de Banc d'Espanya o formalització , segons escaiga, una data.   
En els cinc primers dies de cada mes el Cap de Caixa remetrà a Intervenció Territorial certificació d'acord a model, del total de documents comptables de pagament pendents en Caixa de satisfer al final de mes anterior. La Intervenció Territorial, una vegada comprovat que l'import certificat és coincident amb el saldo del concepte, diligenciarà el certificat en aquest sentit, document que amb una còpia de les factures d'ingrés i de pagament del concepte corresponent al mes anterior, remetrà a la Tresoreria General en els cinc dies següents, ensems els documents comptables de pagament satisfets.   
Qualsevol petició d'un document comptable de pagament per la Tresoreria General originaria, amb l anul·lació prèvia del senyalament, una data en el concepte en qualitat de valors.   
3. Devolucions d'ingressos  
Les devolucions d'ingressos declarats indeguts, que hagen de fer-se efectives amb càrrec als ingressos del respectiu concepte pressupostari, s'aplicaran sempre a "Exercici Corrent". Es a dir, tindran el mateix tractament comptable, independentment de l'any en què realitzà l'ingrés, i tant si s'hagués aplicat a '`Exercici Corrent" o a "Residus de Pressupostos Tancats".   
4. Procediment de rectificació d'errades  
Les errades a rectificar mitjançant el procediment que es desplega en les normes següents es refereixen a aquells que s'adverteixen dins de l'exercici econòmic en què foren comeses.   
La rectificació s'iniciarà amb Proposta del Cap de Negociat corresponent que, una vegada autoritzada pel Cap de la Secció de Comptabilitat, justificarà l'operació a realitzar.   
Les errades que es defineixen en el paràgraf I r anterior seran rectificades de la forma següent:   
a) Errades d'aplicació. -Mitjançant compensació en les factures o relacions que incloguen els conceptes afectats.   
b) Errades de quantitat.-Les rectificacions dels que vinguen del reconeixement i l anul·lació de drets s efectuaran mitjançant les factures o relacions dels conceptes afectats.   
Aquest procediment no és d'aplicació a les errades de quantitat que afecten operacions de Tresoreria.   
Les errades no incloses en els apartats anteriors es rectificaran, tant els d'aplicació com els de quantitat, mitjançant proposta que el Cap de Secció de Comptabilitat elevarà a l'expedició dels documents comptables necessaris en formalització.   
El justificant a què fa referència el paràgraf 2.n anterior, que conté l'annex 2 d'aquesta Circular, s'expedirà per quadruplicat, per a la unió als diferents exemplars, de les factures corresponents al concepte rectificat, que han de ser remesos a la Sindicatura de Comptes, a la Intervenció General de la Generalitat, a la Intervenció Delegada de la Direcció General de Tributs, i l'últim quedarà com a antecedent en el Servei de Comptabilitat.   
En els casos de rectificacions que es realitzen mitjançant compensació i que afecten dos conceptes, el justificant s'unirà a les factures corresponents al concepte en què es realitze la deducció.   
Errades d'aplicació.   
Tindran aquesta consideració les errades que siguen comeses en aplicar a concepte altre del que escaiga, segons el document comptable que justifique l'operació, els ingressos i el reconeixement o l anul·lació de drets.   
També tindran la consideració d'errades d'aplicació:   
-Els referents a la refosa de talons de càrrec en manament d'ingrés de concepte altre del que en cada cos s'escaiga.   
-Els ingressos que es realitzen per duplicat o per quantitat superior a l'import vertader.   
Errades de quantitat.   
Tindran aquesta consideració d'errades de quantitat les diferències que es produesquen entre les quantitats reflectides en comptes i les que figuren en els documents justificatius de contractació de drets o obligacions i d anul·lació o baixa d'aquests.   
No s'inclouen en aquest grup, com expressament consta en l'Ordre Ministerial, les errades de quantitat que afecten les operacions de Tresoreria.   
Rectificació d'errades que són advertides en l'exercici econòmic en què foren comeses.   
Errades d'aplicació.   
Com a norma general, aquestes errades seran rectificades mitjançant compensació en les factures o relacions corresponents als conceptes afectats, tot deduint les quantitats objecte de la rectificació de la factura o relació en què s'aplicà indegudament i sumant-la en la corresponent al concepte en què es degué aplicar.   
Si la rectificació fa referència a ingressos o pagaments per devolució, es consignaran les quantitats positives o negatives en la mateixa columna de la factura o relació en què figurà l'ingrés o el pagament amb aplicació indeguda.   
Les quantitats derivades de les rectificacions s'inclouran en les factures o relacions a continuació de les sumes de les operacions del mes o com a úniques quantitats a facturar o relacionar en el cos de no haver operacions. Com a conseqüència d'aquestes rectificacions podran resultar algunes factures o relacions amb imports totals negatius, encara que l'acumulació amb les xifres representatives de les operacions dels mesos anteriors haurà de donar un resultat positiu o zero, cosa que correspondrà a la realitat de les operacions realitzades durant l'exercici.   
En el cos especial d'ingressos duplicats o excessius hom actuarà de la forma següent:   
L'import de l'ingrés duplicat o de la part ingressada en excés es deduirà de la factura del concepte a què s'aplicà i serà addicionat a la factura corresponent al concepte que es crea en l'agrupació d'Operacions del Tresor. Creditors, amb la denominació d'Ingressos duplicats o excessius".   
Amb aplicació als esmentats conceptes d'Operacions del Tresor, s efectuaran respectivament els pagaments als creditors i els ingressos dels deutors derivats dels ingressos o pagaments duplicats o excessius.   
Quan es done la circumstància que els ingressos duplicats o excessius són advertits el mateix dia en què es realitzen, es rectificarà l'aplicació comptable original del manament respectiu, mitjançant l'oportuna diligència, a fi d'aplicar l'ingrés o el pagament corresponent als conceptes d'Ingressos duplicats o excessius" o "Pagaments duplicats o excessius" de l'agrupació d'Operacions del Tresor.   
El procediment de rectificació exposat en aquest epígraf no serà d'aplicació per als ingressos o pagaments duplicats o excessius, quan les errades hagen de ser rectificades mitjançant manaments d'ordre interior del Banc d'Espanya o de la Caixa.   
Errades de quantitat.   
La rectificació es realitzarà en els mateixos conceptes i columnes de les factures i relacions afectades, tot utilitzant un procediment semblant al que s'estableix per a les errades d'aplicació, amb la diferència que la rectificació a practicar afectarà només un concepte i factura o relació, mitjançant una única operació d'addició o reducció.   
5. Facturació d'ingressos  
5.1. Impost sobre Successions  
Es facturaran separadament els ingressos que vinguen de contrets previs del Servei de Gestió Tributària dels d'Actes instrumentades pels Serveis d inspecció: En la factura I a s'inclouran els ingressos que procedesquen de les oficines de Districte Hipotecari, indicant en l'espai lliure de la pròpia ratlla l'oficina de Districte de procedència. Ambdues factures seran resumides en la primera.   
5.2. Impost Extraordinari sobre el Patrimoni  
Aquest Impost es produïrà per Actes d inspecció i pels que transferesca l'Estat. No hi cal desdoblament de factura. En la que incloga els ingressos procedents d'actes s'expressarà la de la transferència de la Delegació d'Hisenda corresponent, i s'haurà d'indicar en la mateixa ratlla "Transferència D.H." recaptació mes...   
5.3. Impost de Transmissions Patrimonials  
Es facturaran amb independència els ingressos procedents de declaracions-liquidacions model 600, de les que procedesquen del model 375, per ingressos de vehicles usats. Seran també objecte de factura independent els ingressos procedents d'actes d inspecció dels que procedesquen de liquidació del contret previ per liquidacions complementàries conseqüència de comprovació de valors.   
Els ingressos procedents de les oficines de Districte s'inclouran en factura independent, tot indicant-hi, com en Successions, l'Oficina de Districte d'on vinga l'ingrés.   
Les cinc factures seran resumides en la 1.a, és a dir, en la de declaracions-liquidacions.   
5.4. Luxe  
Serà objecte de facturació independent, en cada un dels conceptes que integren el Luxe, la destinació, els ingressos que vinguen de declaracions-liquidacions, actes d inspecció i de contrets previs. Totes les factures es resumiran en una altra independent, en què es relacionaran per l'ordre següent, amb expressió sempre de les tres procedències encara que alguna no hi reflectesca ingressos, amb la indicació de:   
1. Vehicles de tracció mecànica nous (art. 16 T.R.).   
2. Vehicles de tracció mecànica usats (art. 16 T.R.).   
3. Adquisició d'embarcacions, noves i usades (art. 53-9 Y.R.).   
4. Adquisició d'avions, avionetes, etc., noves i usades (art. 38-8 H.R.).   
5. Accessoris i recanvis d'embarcacions i aeronaus (art. 18-2 del T.R.).   
6. Tinença d'embarcacions i aeronaus.   
Taxes i Joc  
Es facturaran independentment els ingressos segons vinguen de Casinos, Bingo i Màquines. Pels ingressos de cada procedència es facturarà independentment les declaracions-liquidacions de les actes d inspecció, sempre resumides totes en un exemplar independent per l'ordre alfabètic de les taxes.   
6. Residus de pressupost tancats  
L'import dels saldos pendents de cobrament al 31 de desembre de 1983, que segons la Circular... de la Intervenció General de l'Administració de l'Estat, ha de ser comunicat especialment per les Intervencions Territorials de les Delegacions d'Hisenda respectives, es consignarà en la columna "Pendents de cobrament en començar l'any" d'aquesta agrupació.   
7. Transferència de la Recaptació de l impost Extraordinari sobre el Patrimoni per l'Estat   
Per l'import que mensualment transfereixen les Delegacions d'Hisenda corresponent a la recaptació líquida obtinguda per l impost, es produirà, només la comunique la Sucursal del Banc d'Espanya, l'abonament en el Compte de Tresoreria General de la Generalitat Valenciana. Compte de Tributs cedits, una rectificació expedida pel Servei de Comptabilitat, acreditativa de l'ingrés en les Arques de la Generalitat de l'import esmentat, certificació que farà de manament d'ingrés, a tots els efectes.   
8. Rendició de comptes  
Els comptes de Rendes Públiques i Tresoreria, en la documentació justificativa, seran retuts en documents triplicats a la Intervenció General de la Generalitat Valenciana per conducte de la Intervenció Delegada de la Direcció General de Tributs de la Conselleria d'Economia i Hisenda. La Intervenció Delegada de Tributs, efectuada la comprovació prèvia dels comptes, en cursarà dos exemplars a la Intervenció General. Aquest Centre, després de les comprovacions, observacions i solvència d'aquestes, elevarà l'original dels Comptes a la Sindicatura de Comptes de la Generalitat.   
La rendició de comptes es produirà en el termini de 20 dies següents a la fi de mes a què fan referència.   
L interventor General,  
ENRIC LUCAS I RUIZ